ใต้ราวนมซ้ายแถวกระดูกซี่โครงนูนกว่าข้างขวา ลองจับเปรียบทียบแล้วรู้สึกได้เลย กดแล้วเจ็บ รู้สึกตึงๆไม่สบายตัว แบบนี้เกิดจากอะไรหรอคะ
สวัสดีค่ะ กระดูกซึ่โครงทั้ง 2 ข้างนั้น ไม่จำเป็นต้องมีลักษณะที่เหมือนกัน 100% อาจมีความไม่สมมาตรและไม่เท่ากันได้ค่ะแต่หากอยู่ๆ บริเวณใต้ราวนมข้างซ้ายเกิดนูนกว่าข้างขวาขึ้นมาชัดเจน อาจเกิดจาก- เป็นก้อนเนื้องอกของผิวหนังและเนื้อเยื่อ เช่น ก้อนเนื้องอกไขมัน ก้อนซีสต์ไขมันใต้ผิวหนัง เป็นต้น- เป็นก้อนเนื้องอกของกระดูกซี่โครง- เกิดการบาดเจ็บของกล้ามเนื้อและเนื้อเยื่อบริเวณซี่โครง ทำให้เกิดการบวมอักเสบขึ้นมา เช่น อาจเกิดจากการไปยกของหนัก การถูกกระแทก เป็นต้น- มีแก๊สในกระเพาะอาหารมาก เนื่องจากกระเพาะอาหารวางตัวอยู่ด้านซ้ายใต้ซี่โครง หากมีการขยายตัวมาก เช่น จากการทานอาหารปริมาณมาก หรือมีแก๊สในกระเพาะอาหาร ก็จะทำให้ท้องด้านซ้ายใต้ซี่โครงนูนขึ้นมาได้หากยังคงคลำแล้วพบว่าใต้ราวนมซ้ายนูนกว่าข้างขวาชัดเจน หรือมีอาการเจ็บ ปวดเพิ่มขึ้น ก็ควรไปพบแพทย์เพื่อให้การตรวจวินิจฉัยค่ะ ใเบื้องต้น ไม่ควรไปกด นวดคลึงบ่อยๆ เพราะอาจยิ่งทำให้อักเสบและเจ็บมากขึ้น งดการยกของหนักและการออกกำลังกายต่างๆ นอกจากนี้ ก็ไม่ควรทานอาหารปริมาณมากไปด้วย และไม่ดื่ม ชา กาแฟ เครื่องดื่มอัดลมอัดแก๊สต่างๆ ค่ะ